stanford-oval/wikipedia huggingface dataset:
Fysikaalinen todellisuuskäsitys
Aiheesta muualla

Bellin teoreema ja todellisuuskäsitys
Fysikaalisen maailmankuvan kehitys
Gradski Stadium

Gradski Stadium tai Gradski Stadion voi tarkoittaa seuraavia:
Gradski Stadium, urheilustadion Rusessa, Bulgariassa
Gradski stadion, Lovetšin kaupunginstadion, urheilustadion Lovetšissa, Bulgariassa
Gradski stadion pod Goricom, urheilustadion Podgoricassa, Montenegrossa
Gradski stadion, urheilustadion Koprivnicassa, Kroatiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gradski Stadium”, voi hakea sivunnimihaulla, laajalla sivunnimihaulla tai tekstihaulla.
Fred (jalkapalloilija, 1993)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Frederico Rodrigues de Paula Santos
Syntymäaika: 5. maaliskuuta 1993 (ikä 31)
Syntymäpaikka: Belo Horizonte, Brasilia
Pelipaikka: keskikenttäpelaaja
Pituus: 169 cm
Seura
Seura: Fenerbahçe
Pelinumero: 35
Junioriseurat
2003–2009: Atlético Mineiro
2010–2012: Internacional
Seurat
| Vuodet | Seura | O | (M) |
| 2012–2013 | Internacional | 33 | (7) |
| 2013–2018 | Šah’tar Donetsk | 101 | (10) |
| 2018–2023 | Manchester United | 139 | (8) |
| 2023– | Fenerbahçe | - | (-) |
Maajoukkue
| 2013–2014 | Brasilia U20 | 3 | (0) |
| 2014– | Brasilia | 32 | (0) |
 Seurajoukkueuran tilastot kattavat vain kansalliset sarjat, päivitetty 14. elokuuta 2023.  Maajoukkueuran tilastot päivitetty 16. kesäkuuta 2023.
Fred (oik. Frederico Rodrigues de Paula Santos, s. 5. maaliskuuta 1993 Belo Horizonte) on brasilialainen jalkapalloilija, joka edustaa Turkin Superliigassa pelaavaa Fenerbahçea. Fred on pelipaikaltaan keskikenttäpelaaja, hän on vasenjalkainen. Hän kuuluu myös Brasilian jalkapallomaajoukkueeseen.
Ura > Seurajoukkueura

Fredin kasvattajaseura on Internacional, jonka paidassa Série A:ssa hän debytoi kaudella 2012. Fred pelasi kausilla 2012 ja 2013 seurassa yhteensä 33 ottelua tehden niissä seitsemän maalia. Heinäkuussa 2013 Fred siirtyi Ukrainan valioliigaan FK Šah’tar Donetskin riveihin. Ensimmäisellä kaudellaan hän voitti seuran kanssa liigamestaruuden sekä supercupin. Vuonna 2015 hän oli mukana voittamassa supercupia toistamiseen.
Fred jäi kiinni nesteenpoistolääke hydroklooritiatsidin käytöstä Copa Américassa 2015, ja sai vuoden pelikiellon, jonka hän kärsi kahdessa osassa: 4.2.–30.6.2016 ja 7.3.–27.7.2017. Hän voitti Ukrainan-mestaruuden 2017 ja 2018 sekä Ukrainan Cupin 2018. Kaikkiaan hän pelasi Šah’tar Donetskissa 101 Ukrainan liigan ottelua, joissa teki kymmenen maalia. Mestarien liigassa hän pelasi 24 ottelua ja viimeisteli yhden maalin.
Fred siirtyi Englannin Valioliigassa pelaavan Manchester Unitedin riveihin 47 miljoonan punnan siirtosummalla kesällä 2018. Kauden 2022–2023 loppuun mennessä hän pelasi Unitedissa 139 valioliigaottelua, 16 Mestarien liigan ottelua ja 26 Eurooppa-liigan ottelua. Valioliigassa hän teki maalin syyskuussa 2018 Wolverhamptonia ja huhtikuussa 2021 Tottenhamia vastaan, kaudella 2021–2022 kahdesti Leedsiä ja kerran Crystal Palacea ja Leicesteriä vastaan sekä kaudella 2022–2023 Tottenhamia ja Nottinghamia vastaan. Eurooppa-liigassa hän teki kaksi maalia yhdessä ottelussa Club Bruggea vastaan helmikuussa 2020. Hän tuli vaihdosta kentälle tappiollisessa Eurooppa-liigan finaalissa Villarrealia vastaan 2021. Hän voitti Englannin liigacupin kaudella 2022–2023.
Fred siirtyi Turkin Superliigan Fenerbahçeen vajaan kymmenen miljoonan euron siirtosummalla elokuussa 2023.
Ura > Maajoukkueura

Fred debytoi vuonna 2014 Brasilian alle 21-vuotiaiden maajoukkueessa. Debyytti Brasilian jalkapallomaajoukkueessa tapahtui saman vuoden marraskuussa ystävyysottelussa Turkkia vastaan. Kesäkuussa 2015 maajoukkueen päävalmentaja Dunga nimesi Fredin mukaan saman kesän Copa Américaan loukkaantuneen Luiz Gustavon tilalle. Fred pelasi turnauksessa kaksi alkulohko-ottelua. Hän kuului Brasilian joukkueeseen MM-kilpailuissa 2018, muttei päässyt pelaamaan. Hän pelasi kuusi ottelua Brasilian hopeajoukkueessa Copa Américassa 2021. MM-kilpailuissa 2022 hän pelasi neljä ottelua.
Saavutukset

Šah’tar Donetsk
Ukrainan valioliiga 2013–2014, 2016–2017, 2017–2018
Ukrainan supercup 2013, 2015
Ukrainan cup 2018
Manchester United
Englannin liigacup 2022–2023
Gustaf Lindblom

| Mitalit | Mitalit | Mitalit |  |
| --- | --- | --- | --- |
|  Gustaf Lindblom |  Gustaf Lindblom |  Gustaf Lindblom |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | kolmiloikka |  |
Gustaf "Topsy" Lindblom (3. joulukuuta 1891 – 26. huhtikuuta 1960) oli ruotsalainen yleisurheilija, kolmiloikan olympiavoittaja Tukholmassa 1912.
Lindblom edusti IFK Norrköpingiä ja rikkoi vuonna 1912 Ruotsin ennätyksen kolmesti, ensin tuloksin 14,42 ja 14,45, sitten olympialaisissa 14,76. Se riitti kultamitaliin, mutta myöhemmin Lindblom ei enää pystynyt vastaaviin tuloksiin.
Urheilu-uransa jälkeen Lindblom kirjoitti nimimerkillä Top Idrottsbladetiin. Hän toimi myös Ruotsin nyrkkeilyliiton pääsihteerinä ja ammattilaisnyrkkeilijä Olle Tandbergin managerina.
Glis

Brig-Glisin kaupunki pohjoisesta nähtynä. Glis on läntinen osa keskustaajamaa
Glis on entinen kunta Sveitsissä, Wallisin kantonin saksankielisessä osassa. Nykyään Glis on Brig-Glisin kaupungin keskustaajaman läntinen osa: rajana on kaupungin läpi virtaava Saltinajoki. Glis, Brig ja Brigerbad yhdistyivät Brig-Glisin kunnaksi vuonna 1972. Usein paikkakunnasta käytetään lyhennettyä nimeä Brig.
Aiheesta muualla

Brig-Glisin kotisivut
Fumaarihappo

| Fumaarihappo |
| --- | --- |

Tunnisteet
IUPAC-nimi:  (E)-2-buteenidihappo
CAS-numero:  110-17-8
PubChem CID:  444972 ja 21883788
Ominaisuudet
Molekyylikaava:  C4H4O4
Moolimassa:  116,1 g/mol g/mol
Ulkomuoto:  Väritöntä, kiteistä jauhetta
Sulamispiste:  287 °C (560 K)
Kiehumispiste:  sublimoituu > 200 °C:ssa
Tiheys:  1,63 g/cm3
Liukoisuus veteen:  veteen 0,63 g/100 ml (25 °C)
Fumaarihappo on orgaaninen yhdiste (dikarboksyylihappo), joka on normaaliolosuhteissa olomuodoltaan kiinteää, hajutonta, väritöntä ja kiteistä jauhetta. Sen kemiallinen kaava on C4H4O4 ja rakennekaava HOOCCH=CHCOOH. Fumaarihaposta käytetään myös nimityksiä trans-1,2-etyleenidikarboksyylihappo, allomaleiinihappo, boletikhappo ja (E)-2-buteenidihappo.
Fumaarihapon moolimassa on 116,1 g/mol, sulamispiste 287 °C ja se sublimoituu hajoamatta > 200 °C:ssa. Aineen tiheys on 1,63 g/cm3, leimahduspiste noin 280 °C, itsesyttymislämpötila 740 °C (jauhe) ja CAS-numero 110-17-8. Fumaarihapon liukoisuus veteen (25 °C) on 0,63 g/100 ml. Aine liukenee myös etanoliin ja asetoniin sekä niukasti dietyylieetteriin ja kloroformiin.
Fumaarihappo muodostaa palaessaan ärsyttäviä huuruja, jotka sisältävät muun muassa maleiinianhydridiä (C4H2O3, CAS-numero 108-31-6), hiilimonoksidia ja hiilidioksidia.
1,2-etyleenidikarboksyylihapon cis-trans-isomeriassa fumaarihappo on molekyylin trans-isomeeri ja maleiinihappo vastaavan molekyylin cis-isomeeri. Nämä aineet ovat yksinkertaisimpia tyydyttymättömiä dikarboksyylihappoja.
Fumaarihappoa käytetään elintarviketeollisuudessa happamuudensäätöaineena (E-koodi E 297), antioksidanttina  ja aromina. Sitä esiintyy luontaisesti, mutta voidaan myös valmistaa kemiallisesti.
Fumaarihapon ionimuoto ja suolat ovat fumaraatteja, jotka osallistuvat esimerkiksi soluaineenvaihdunnan sitruunahappokiertoon.
Ympäristö- ja terveysvaikutukset

Lyhytaikainen altistuminen aineelle aiheuttaa silmien ja hengitysteiden ärsytystä. Toistuva altistus voi ärsyttää ihoa.
Fumaarihappoa ei luokitella ympäristölle vaaralliseksi eikä sitä ole todettu kertyvän ravintoverkkoon.
Aiheesta muualla

Fumaarihapon kansainvälinen kemikaalikortti
PubChem: Fumaric acid (englanniksi)
Human Metabolome Database: Fumaric acid (englanniksi)
Food Component Database (FooDB): Fumarate (englanniksi)
DrugBank: Fumaric Acid (englanniksi)
Toxin and Toxin Target Database (T3DB): Fumaric acid (englanniksi)
ChemBlink: Fumaric acid (englanniksi)
Kyoto Encyclopedia of Genes and Genomes (KEGG): Fumaric acid (englanniksi)
Liber Herbarum II: Fumaarihappoa sisältäviä kasveja
Dr. Duke's Phytochemical and Ethnobotanical Databases: Fumaric-acid (englanniksi)
PheroBase: Semiochemical - fumaric acid (englanniksi)
Gerry Anderson

| Gerry Anderson |
| --- | --- |
 Gerry Anderson vuonna 2009.
Henkilötiedot
Syntynyt: 14. huhtikuuta 1929 Lontoo, Iso-Britannia
Kuollut: 26. joulukuuta 2012 (83 vuotta)
Kansalaisuus:   Iso-Britannia
Ammatti:  tuottaja
Siviilisääty:  naimisissa
Puoliso:  Sylvia Anderson
Aiheesta muualla
Kotisivu
Gerry Anderson (14. huhtikuuta 1929 Lontoo, Iso-Britannia – 26. joulukuuta 2012) oli brittiläinen tuottaja, käsikirjoittaja ja ohjaaja. Puolisonsa Sylvia Andersonin kanssa hän loi muun muassa televisiosarjat Myrskylinnut, UFO ja Avaruusasema Alfa.
Anderson ryhmineen kehitti supermarionaatiotekniikan, jota käytettiin ensimmäisen kerran lastensarjassa Four Feather Falls. Tekniikkaa käytettiin edelleen kehitettynä sarjoissa Supercar, Fireball XL5 ja Myrskylinnut.
Aiheesta muualla

Gerry Anderson Internet Movie Databasessa. (englanniksi)
Fanderson - The Official Gerry Anderson Appreciation Society (Arkistoitu – Internet Archive) (englanniksi)
Gerry Anderson Encyclopedia (englanniksi)
Georgia Nicolsonin salatut elämät

Georgia Nicolsonin salatut elämät (Confessions of Georgia Nicolson) on Englannissa suosittu teini-ikäisille tytöille suunnattu kirjasarja, jonka on kirjoittanut Louise Rennison. Se on teini-ikäisen tytön Georgian päiväkirja, johon hän kirjoittaa koulusta, pojista, ystävistään ja turhautuneisuudesta perhettään kohtaan. Georgia on ensimmäisessä kirjassa 14-vuotias ja viidennessä hän on 16-vuotias.
Kahteen ensimmäiseen kirjaan perustuen on tehty elokuva Angus, Thongs and Perfect Snogging, joka ilmestyi Britanniassa vuonna 2008 ja Suomessa 2009.
Kirjat

Kirjoja on yhteensä kymmenen. Kirjoja piti aluksi ilmestyä vain neljä,[lähde? ] mutta Rennison päätti jatkaa sarjaansa senkin jälkeen.
Kirjat:
Kissanpäiviä ja jumalaisia jätkiä (Karisto 2001, Angus, Thongs and Full-Frontal Snogging)
Minihameita ja miesmagneetteja (Karisto 2001, It's OK, I'm wearing really big knikers, US: On the Bright Side, I'm Now the Girlfriend of a Sex God)
Poptähtiä ja puskuripulmia (Karisto 2002, Knocked Out by My Nunga-Nungas)
Rimakauhua ja ranskalaisia (Karisto 2003, Dancing in my Nuddy-Pants)
Irtoripsiä ja Italian ihmeitä (Karisto 2005, ...and that's when it fell off my hand, US: Away Laughung on a Fast Camel)
Bikineitä ja biisoninsarvia (Karisto 2006, ...and then he ate my boy entrancers)
Häähumua ja hyytelöpolvia (Karisto 2007, Startled By His Furry Shorts)
Kauneusunia ja kilpakosijoita (Karisto 2009, Luuurve is a Many Trousered Thing, US: Love is a Many Trousered thing)
Kaukokaipuuta ja kukkotappeluita (Karisto 2010, Stop in the Name of Pants!)
Sukkahousuja ja salarakkaita (Karisto 2011, Are These my Basoomas I See Before Me?)
Kirjat > Oppaat ja oheisteokset

Let the Snog Fest Beging!
Fabbity-fab Journal
Space Quest IV

| Space Quest IV: Roger Wilco and the Time Rippers |
| --- | --- |
 Kansikuvan tekijä Terry Robinson
Kehittäjä:  Sierra On-Line
Julkaisija:  Sierra On-Line
Suunnittelija:  Mark Crowe ja Scott Murphy
Säveltäjä:  Mark Seibert
Pelisarja:  Space Quest
Pelimoottori:  SCI
Julkaistu:   4. maaliskuuta 1991
Lajityyppi:  seikkailupeli
Pelimuoto:  yksinpeli
Alusta:  Amiga, DOS, Macintosh, NEC PC-9801, Windows
Jakelumuoto:  Levyke
Lisää peliartikkeleitaVideopelien teemasivulla
Infobox OK : 
Space Quest IV: Roger Wilco and the Time Rippers on vuonna 1991 peliyhtiö Sierra On-Linen julkaisema graafinen seikkailupeli. Peli julkaistiin levykeillä 4. maaliskuuta 1991 ja CD-ROM-versio julkaistiin joulukuussa 1992, missä oli täysi tuki äänipuheelle. Pelissä on 256 väriä ja täysin hiiriohjattu käyttöliittymä. Peli oli ensimmäisiä pelejä joissa käytettiin liikkeenkaappausanimaatiota. Tuotantokustannukset olivat yli miljoona Yhdysvaltain dollaria ja peliä myytiin enemmän kuin kolmea ensimmäistä pelijaksoa yhteensä. Atari ST -versiota mainostettiin Sierra On-Linen lehdessä, Sierra News Magazinessa, mutta se keskeytettiin myöhemmin.
Juoni

Roger, pelin päähenkilö, joutuu aikamatkalle jossa matkustaa sekä menneisiin että tuleviin Space Quest -peleihin. Hologrammi uudestisyntyneestä Sludge Vohaulista tulevaisuuteen sijoittuvasta jaksosta Space Quest XII: Vohaul's Revenge II jahtaa Rogeria läpi aikojen tavoitteenaan hänen lopullinen tappamisensa. Roger vierailee peleissä Space Quest X: Latex Babes of Estros (jonka nimi on väännös Infocomin pelistä Leather Goddesses of Phobos) ja Space Quest I, missä on ensimmäisen pelisarjan grafiikka ja musiikki ja häntä uhkailevat monokromaattiset moottoripyöräilijät jotka pitävät Rogerin 256 väriä pröystäilevänä. Mitkään näistä pelitapahtumista eivät tapahdu pelissä Space Quest IV. Todellisuudessa ainoa "oikea" Space Quest IV nähdään pelin johdannossa.
Seikkailun alussa Roger kertoo tarinoita baarissa avaruusolioiden kuunnellessa hänen tarinoitaan. Baariin astuu sisään sädeaseineen kaksi poliisia (pelissä englanniksi Sequel Police) ja he pyytävät Rogeria tulemaan mukaansa. Ulkona he näyttävät Rogerille Sludge Vohaulin hologrammin ja tämä ruumiiton henkiolento purkaa turhautumistaan Rogerille ja käskee poliiseja tappamaan Rogerin. Roger pelastuu täpärästi kahden hänelle tuntemattoman henkilön avustuksella ja he pakenevat baarin ulkopuolelta.
Tietämättömänä tulevasta, Rogerille avataan aika-avaruusaukko johon hänen käsketään hyppäämään, jotta hänen henkensä säilyisi. Aikamatkan jälkeen Roger päätyy sodanjälkeiselle planeetta Xenonille ja ihmettelee minne on joutunut. Planeettaa hallitsee supertietokone ja viimeiset hengissä olevat ihmiset on muutettu supertietokonetta palveleviksi kyborgeiksi. Hengissä pysyäkseen on Rogerin vältettävä kyborgeja.
Planeetta Xenonilla Roger pyydystää paristokäyttöisen jäniksen ja löytää muitakin myöhemmin tarpeellisia esineitä. Viemäriverkon kautta hän onnistuu livahtamaan poliisien ilma-alukseen ja sitten hän pääsee pakenemaan planeetalta aikakoneella Estros-planeetalle. Estroksella Roger jää bikinityttöjen kiinniottamaksi, mutta hänet vapautetaan tuhottuaan iljettävän bikinityttöjä vainoavan vesipedon. Planeetalta bikinitytöt ja Roger lentävät avaruusasemalle.
Avaruusasemalla Roger pestautuu hampurilaispaikkaan tekemään hampurilaisia, ostaa pelissä myöhemmin tarvittavia tarvikkeita ja joutuu väistämään hänen perässään olevia poliiseja. Avaruusasemalta hän pääsee matkaamaan aikakoneella mm. Space Quest 1 ja Space Quest 3 peleihin, vaikkakaan Space Quest 3 -pelissä hänen ei kannata astua ulos aikakoneesta. Myöhemmin Roger onnistuu palaamaan takaisin sodasta kärsineelle planeetta Xenonille. Xenonilla on Rogerin aikuinen poika, josta hän ei vielä ole tietoinen ja Sludge Vohaul onnistuu siirtämään oman sielunsa tämän ruumiseen. Pelin loppuvaiheissa Rogerin on pelastettava poikansa ja tuhottava Sludge Vohaulin henki.
Pelaaminen

Aikaisempiin peleihin verrattuna, Space Quest IV käyttää hiiriohjattua käyttöliittymää ja kuvakkeita eri toiminnoille. Kuvakkeita ovat silmä, puhuva pää, kävelevä henkilö, käsi, suu ja nenä. Kahta viimeistä kuvaketta ei varsinaisesti tarvitse pelissä.
Pelaaminen > Ms. Astro Chicken

Ms. Astro Chicken: Flight of the Pullet on videopeli joka on liitetty Latex Babes of Estros -jaksoon pelissä. Se on jatko-osa pelille Astro Chicken, joka löytyi Space Quest III -pelistä. Pelin nimi on parodia Ms. Pac Man -pelistä.
Pelissä ohjataan lentävää kanaa jonka vihollisia ovat mm. lentävät oravat ja tuulimyllyt. Munien pudottaminen vihollisten päälle pysäyttää viholliset ja nostaa pelaajan pisteitä. Kun peliä on pelattu jonkin aikaa, räjähtää pelikone, mutta sillä ei ole vaikutusta pelin kulkuun.
Pelaaminen > Pääsiäismunat

Yhteen pääsiäismunaan pääsee pelissä aikakoneen avulla kun näpyttelee aikakoneen näppäimistössä ylimmän rivin nappeja vasemmalta oikealle. Tämä siirtää Rogerin tuliperäiselle planeetalle nimeltä Ortega pelistä Space Quest III. Tällä kertaa Rogerilla ei valitettavasti ole käytössään ilmastoituja alusvaatteita ja jos hän astuu ulos aikakoneesta, sulaa hän planeetan pinnalle.
Toinen pääsiäismuna löytyy pelin lopusta missä Rogerin täytyy hävittää kuvakkeita tiputtamalla niitä WC-pyttyä esittävään kuvaan. Tietyt kuvakkeet täytyy hävittää WC-pyttyyn, mutta jos SQIV-kuvakkeen hävittää, loppuu peli saman tien.
Pelaaminen > Kopiosuojaus

Alun perin aikakoneen koodit löytyivät ainoastaan pelin mukana tulleesta manuaalista, mutta myöhemmin koodit lisättiin itse peliin.
Aiheesta muualla

Space Quest IV: Roger Wilco and the Time Rippers MobyGamesissa (englanniksi)
Space Quest IV Hall of Light -sivustolla (englanniksi)
Space Quest 4 aloitusnäkymä
Gerry Bamman

Gerry Bamman
Gerry Bamman (s. 18. syyskuuta 1941 Independence, Kansas) on yhdysvaltalainen näyttelijä. Hän on esittänyt muun muassa Frank-setää elokuvissa Yksin kotona ja Yksin kotona 2 – Eksynyt New Yorkissa. Bamman on ollut naimisissa Emily Mannin kanssa, mutta on sittenmin eronnut. Liitosta syntyi yksi lapsi: poika Nicholas.
Aiheesta muualla

Kuvia tai muita tiedostoja aiheesta Gerry Bamman Wikimedia Commonsissa
Gerry Bamman Internet Movie Databasessa. (englanniksi)
Fysiokratismi

Fysiokratismi eli fysiokratia oli 1700-luvun puolivälissä kehitelty maatalousyhteiskunnan mukainen talousteoria, jonka keskeinen ajatus oli maatalouden korostaminen. Fysiokraatit uskoivat, että kansojen vauraus johtui maataloudesta, eivätkä teollisuus tai kauppa tuo vaurautta. Fysiokraattien käsitys maataloudesta sisälsi mm. metsätalouden ja kaivostoiminnan, joten tosiasiallisesti he tarkoittivat kansojen vaurauden johtuvan laajemmasta alkutuotannosta. Maanviljelyn tuottama ylijäämäravinto oli kuitenkin tarkastelussa pääsijalla, koska se oli kaiken muun alkutuotannon edellytys.
Fysiokratismin teoria sai alkunsa Ranskassa, ja se oli kenties ensimmäinen hyvin kehitetty talousteoria.[lähde? ] Fysiokratismi oli voimakkaasti sen ajan vallitsevalle merkantilismille vastakkainen suuntaus ja historiallisesti katsoen tärkeä askelkivi talousteoreettisessa ajattelussa merkantilismin ja klassisen liberalismin välillä.
Aatteen merkitys

Fysiokratismin teoria sai alkunsa Ranskassa, ja se oli kenties ensimmäinen hyvin kehitetty talousteoria. Fysiokratismi oli voimakkaasti sen ajan vallitsevalle merkantilismille vastakkainen suuntaus. Fysiokraatit kutsuivat itseään nimellä économistes ja heistä tunnetuimpia olivat François Quesnay ja Mirabeau vanhempi.
Fysiokratismi ei koskaan saanut laajaa kannatusta. Fysiokratian teoriapohjan rikkoi 1800-luvulla alkanut fossiilisten polttoaineiden suurimittainen hyödyntäminen, mikä tarkoitti ettei maa- ja metsätalous enää ollut ainoa talouden energianlähde. Samalla käsityöläisten vaihtuessa teollisuustyöntekijöihin rikkoutui ajatus mitään tuottamattomista käsityöläisistä, koska ruokaa hyödyntävien käsityöläisten sijaan alettiin olla riippuvaisia fossiilisia polttoaineita hyödyntävistä koneista. Fysiokratian teoriapohja perustui maatalousyhteiskuntaan, eikä sitä voinut soveltaa teollisuusyhteiskuntaan.
Fysiokratian näkemykset vapaudelle perustuvasta talousjärjestelmästä periytyivät myöhäisemmälle klassiselle liberalismille. Etenkin Adam Smith sai vaikutteita fysiokraattien ajattelusta.
Teoria > Maatalous vaurauden lähde

Fysiokraattien mukaan maatalous on kansakunnan vaurauden lähde. Maatalouden ylikorostamisen pääperusteena oli maatalouden tuotteiden suuri lisääntyvyys. Esimerkiksi viljanjyvän kylvämällä saattaa saada kymmeniä uusia jyviä ja lehmä voi tuottaa useita jälkeläisiä lyhyessä ajassa. Vuosisatojen takaisen maatalousyhteiskunnan maa- ja metsätalous olivatkin pääasiallinen tapa sitoa auringon energiaa ihmiselle hyödynnettävään muotoon. Ennen fossiilisten polttoaineiden vauhdittamaa teollisuusyhteiskuntaa, nämä olivatkin talouden pääasiallinen energianlähde.
Maanviljelijöiden tuottaman ylijäämäravinnon turvin voidaan hoitaa muita toimia. Voimavarat tulisi suunnata maataloustuotannon kasvattamiseen. Fysiokratismin mukaan maataloustuotannon taso määrittää valtion väestön määrän. Mitä suurempi on maataloustuotanto, sitä suurempi on valtion väestö ja samalla sitä mahtavampi on valtio.
Fysiokraatit kannattivat maaveroa, sillä he ajattelivat sen olevan tehokkain tapa kerätä verot. Fysiokraatit asettivat maaseudun ja kaupungin vastakkain, ja kannattivat "luonnollista maalaiselämää" ja paheksuivat "keinotekoista" kaupunkielämää.
Teoria > Tableau économique

Fysiokraattien ajatteluun kuului Quesnayn Tableau économiquessa esille tuleva ajatus siitä, että maatalous on ainoa tapa tuottaa ravintoa. Maanviljelijät käyttävät osan ravinnosta itse ja tuottavat ylijäämää käsityöläisten ja kauppiaiden ruokkimiseksi. Käsityöläiset eivät tuota mitään uutta, he vain muuttavat maatalouden tuotteita uuteen muotoon. Samoin kauppiaat vain välittävät maanviljelijöiden ja käsityöläisten tuotteita eteenpäin. Käsityöläiset ja kauppiaat kuluttavat ruokaa, jotta jaksavat tehdä työtään. Maanviljelijät ovat tuottajia, käsityöläiset ja kauppiaat kuluttajia.
Tableau économique esitti samalla talouden kiertokulun ajatuksen, mikä on myöhemmissä talousteorioissa keskeisellä sijalla. Tableau économiquen voi myös ajatella maatalousyhteiskunnan talouden energiavirtoina.
Teoria > Luonnollinen järjestys

Quesnay korosti luonnollisen järjestyksen (ransk. ordre naturel) ja positiivisen järjestyksen (ransk. ordre positif) välistä eroa. Luonnollinen järjestys on luonnonlakeihin perustuva järjestys ja positiivinen järjestys ihmisen keksimä järjestys. Quesnayn mukaan asiat ovat parhaiten positiivisen järjestyksen ollessa samansuuntainen luonnollisen järjestyksen kanssa. Fysiokraatit pitivät markkinataloutta luonnollisen järjestyksen mukaisena.
Teoria > Fysiokratismin suhde liberalismiin

Fysiokraattien mukaan vapauteen perustuva talousjärjestelmä on tehokas. Fysiokraatit kannattivat myös vapaata kauppaa (laissez-faire). Fysiokraatit  vastustivat maaorjuutta, sillä he pitivät ihmisten vapaudelle perustuvaa talousjärjestelmää tehokkaampana.
Aiheesta muualla

Britannica Online Encyclopedia: Physiocrat
Tableau économique of Quesnay (Arkistoitu – Internet Archive)
Elizabeth Fox-Genovese: Origins of Physiocratism (katkelmia (Arkistoitu – Internet Archive))
History of Political Economy: Physiocracy
Political Failure of an Economic Theory: Physiocracy
Gary Bartz

Gary Bartz
Gary Bartz (s. 26. syyskuuta 1940 Baltimore, Maryland) on yhdysvaltalainen jazz-alttosaksofonisti. Hän opiskeli Juilliard Schoolissa. Hän on tehnyt yhteistyötä muiden muassa Charles Mingusin, Eric Dolphyn, McCoy Tynerin, Max Roachin, Abbey Lincolnin, Art Blakeyn ja Miles Davisin kanssa. Bartz on myös perustanut omia kokoonpanojaan.
Vuonna 2005 Bartz sai Grammy-palkinnon levystä Illuminations, jolla hän esiintyi Tynerin, Terence Blanchardin, Christian McBriden ja Lewis Nashin kanssa. Bartz on opettanut Oberlin Conservatory of Musicissa.
Gary Brandner

Gary Phil Brandner (31. toukokuuta 1933 – 23. syyskuuta 2013) oli yhdysvaltalainen kirjailija. Hänen tunnetuin teoksensa on The Howling -sarja. Sen ensimmäiseen osaan pohjautuu elokuva Ulvonta (The Howling, 1981), jonka Joe Dante on ohjannut John Saylesin käsikirjoituksesta.
Brandnerin novelleja on julkaistu suomeksi kokoelmissa Top crime: jännityksen valiot (Kirjayhtymä 1984) ja Kauhujen kirja osat 2.2., 5 ja 7 (Books Studio 1992, 1994, 1995).
Gone Fishin’ (videopeli)

| Gone Fishin’ |
| --- | --- |
Kehittäjä:  SimGraph
Julkaisija:  Amtex
Julkaistu:  1994
Lajityyppi:  urheilupeli
Pelimuoto:  yksinpeli
Alusta:  DOS
Lisää peliartikkeleitaVideopelien teemasivulla
Infobox OK   : 
Gone Fishin’ on SimGraphin kehittämä kalastusaiheinen urheilupeli DOS-käyttöjärjestelmälle. Amtex julkaisi sen vuonna 1994.
Pelin tapahtumat sijoittuvat Ontariojärvelle, jossa pelaaja osallistuu kalastusturnaukseen. Ennen kalastuksen aloittamista pelaajan täytyy ostaa kalastusvälineet kaupasta, jonka kauppiaalta voi saada hyödyllisiä neuvoja.
Aiheesta muualla

Gone Fishin' MobyGamesissa (englanniksi)